pythainlp/thailaw-v1.0 huggingface dataset:
ระเบียบสํานักงานคณะกรรมการคุ้มครองผู้บริโภค

ว่าด้วยการเข้าไปในสถานที่หรือยานพาหนะใด ๆ ของผู้ประกอบธุรกิจ

ตามพระราชบัญญัติคุ้มครองผู้บริโภค พ.ศ. 2522 พ.ศ. 2560

-------------------------------------------

          เนื่องด้วยการปฏิบัติหน้าที่ของพนักงานเจ้าหน้าที่ตามพระราชบัญญัติคุ้มครองผู้บริโภค พ.ศ. 2522 มาตรา 5 วรรคหนึ่ง (3) ได้ให้อํานาจพนักงานเจ้าหน้าที่ในการเข้าไปในสถานที่หรือยานพาหนะใด ๆ ของผู้ประกอบธุรกิจ เพื่อตรวจสอบการผลิตสินค้า การขายสินค้าหรือบริการ รวมทั้งตรวจสอบสมุดบัญชี เอกสารและอุปกรณ์ที่เกี่ยวข้องของผู้ประกอบธุรกิจ ในกรณีมีเหตุอันควรสงสัยว่ามีการกระทําความผิดตามพระราชบัญญัตินี้

          เพื่อมิให้การปฏิบัติหน้าที่ของพนักงานเจ้าหน้าที่เป็นการรบกวน หรือส่งผลกระทบต่อสิทธิและเสรีภาพของผู้ประกอบธุรกิจ หรือผู้ครอบครองสถานที่ของผู้ประกอบธุรกิจดังกล่าว จึงสมควรกําหนดระเบียบเกี่ยวกับการปฏิบัติหน้าที่ของพนักงานเจ้าหน้าที่ไว้ ดังนี้


ข้อ ๑ ระเบียบนี้เรียกว่า “ระเบียบสํานักงานคณะกรรมการคุ้มครองผู้บริโภค ว่าด้วยการเข้าไปในสถานที่หรือยานพาหนะใด ๆ ของผู้ประกอบธุรกิจตามพระราชบัญญัติคุ้มครองผู้บริโภค พ.ศ. 2522 พ.ศ. 2560”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ในระเบียบนี้ “พนักงานเจ้าหน้าที่” หมายความว่า ผู้ซึ่งนายกรัฐมนตรีแต่งตั้งให้ปฏิบัติการตามพระราชบัญญัติคุ้มครองผู้บริโภค พ.ศ. 2522


ข้อ ๔ ให้พนักงานเจ้าหน้าที่ใช้อํานาจตามมาตรา 5 วรรคหนึ่ง (3) แห่งพระราชบัญญัติคุ้มครองผู้บริโภค พ.ศ. 2522 ในการเข้าไปในสถานที่หรือยานพาหนะใด ๆ เพื่อตรวจสอบการผลิตสินค้าหรือบริการ รวมทั้งตรวจสอบสมุดบัญชี เอกสารและอุปกรณ์ที่เกี่ยวข้องของผู้ประกอบธุรกิจในกรณีที่มีเหตุอันควรสงสัยว่ามีการกระทําความผิดตามพระราชบัญญัตินี้


ข้อ ๕ ในการปฏิบัติหน้าที่ ให้พนักงานเจ้าหน้าที่แสดงความบริสุทธิ์ต่อผู้ประกอบธุรกิจหรือผู้ครอบครองสถานที่ทําการ หรือผู้ครอบครองยานพาหนะใด ๆ นั้นก่อนเข้าไป และพนักงานเจ้าหน้าที่ต้องแสดงบัตรประจําตัวพนักงานเจ้าหน้าที่ต่อผู้ที่เกี่ยวข้อง


ข้อ ๖ ในการปฏิบัติหน้าที่ ถ้าไม่เป็นการเร่งด่วนให้พนักงานเจ้าหน้าที่แจ้งเป็นหนังสือให้เจ้าของหรือผู้ครอบครองสถานที่หรือยานพาหนะนั้นทราบล่วงหน้าตามสมควรและให้กระทําการต่อหน้าผู้ครอบครองสถานที่หรือยานพาหนะของผู้ประกอบธุรกิจนั้น หรือถ้าผู้ครอบครองไม่อยู่ในที่นั้นก็ให้กระทําต่อหน้าบุคคลอื่นอย่างน้อยสองคนซึ่งพนักงานเจ้าหน้าที่ได้ร้องขอมาเป็นพยาน


ข้อ ๗ ในการเข้าไปในสถานที่หรือยานพาหนะใด ๆ เพื่อตรวจสอบการผลิตสินค้า การขายสินค้าหรือบริการของผู้ประกอบธุรกิจ พนักงานเจ้าหน้าที่อาจประสานขอความร่วมมือกับเจ้าหน้าที่หน่วยงานอื่นที่มีอํานาจหน้าที่ตามกฎหมายหรือเจ้าหน้าที่ตํารวจเข้าร่วมปฏิบัติหน้าที่ด้วยก็ได้


ข้อ ๘ เมื่อพนักงานเจ้าหน้าที่ได้ปฏิบัติหน้าที่ในสถานที่ หรือยานพาหนะใด ๆ ของผู้ประกอบธุรกิจเพื่อดําเนินการตามพระราชบัญญัตินี้เสร็จแล้ว ให้พนักงานเจ้าหน้าที่ผู้ครอบครองสถานที่หรือยานพาหนะของผู้ประกอบธุรกิจหรือพยานที่พนักงานเจ้าหน้าที่ได้ร้องขอมาเป็นพยานลงลายมือชื่อรับทราบผลการตรวจสอบตามแบบบันทึกการเข้าตรวจสอบสถานที่หรือยานพาหนะท้ายระเบียบนี้ และรายงานผลการปฏิบัติหน้าที่ให้เลขาธิการคณะกรรมการคุ้มครองผู้บริโภคทราบ


ผู้มีอํานาจลงนาม - ประกาศ ณ วันที่ 13 กรกฎาคม พ.ศ. 2560

 

 

พลตํารวจตรี ประสิทธิ์  เฉลิมวุฒิศักดิ์

เลขาธิการคณะกรรมการคุ้มครองผู้บริโภค
คําสั่งกรมบังคับคดี

ที่ 852/2555

เรื่อง การวางเงินของผู้มีสิทธิขอหักส่วนได้ใช้แทน

-------------------------

          เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการจําหน่ายทรัพย์สินตามความใน ประกาศอธิบดีกรมบังคับคดี เรื่อง หลักเกณฑ์และวิธีการการวางหลักประกัน ลงวันที่ 25 พฤศจิกายน 2554 และข้อ 79 แห่งระเบียบกระทรวงยุติธรรมว่าด้วยการบังคับคดีของเจ้าพนักงานบังคับคดี พ.ศ. 2522 เป็นไปด้วยความเรียบร้อยและมีประสิทธิภาพ อาศัยอํานาจตามความในมาตรา 32 แห่งพระราชบัญญัติ ระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้


ข้อ ๑ ให้เจ้าพนักงานบังคับคดีปฏิบัติตามคําสั่งนี้ในสํานวนคดีที่กําหนดวันขายทอดตลาดตั้งแต่ วันที่ 2 มกราคม 2556 เป็นต้นไป


ข้อ ๒ ในกรณีที่ผู้มีสิทธิขอหักส่วนได้ใช้แทนเป็นผู้ผูกพันราคาหรือเป็นผู้ซื้อได้ ให้เจ้าพนักงาน บังคับคดีเรียกให้บุคคลนั้นวางเงินเป็นจํานวนร้อยละ 5 ของราคาเริ่มต้นในการขายทอดตลาดในวันที่มีการ ผูกพันราคาหรือวันที่ซื้อได้ตามแต่กรณี เพื่อเป็นประกันการที่จะปฏิบัติตามสัญญานั้น


ข้อ ๓ ให้เจ้าพนักงานบังคับคดีใช้สัญญาซื้อขายตามแบบแนบท้ายคําสั่งนี้ 


ข้อ ๔ ให้เจ้าพนักงานพิทักษ์ทรัพย์ถือปฏิบัติโดยอนุโลม


ผู้มีอํานาจลงนาม -                                                                                         สั่ง ณ วันที่ 26 ธันวาคม พ.ศ. 2555

 

                                                                                           (ลงชื่อ) วิศิษฏ์ วิศิษฏ์สรอรรถ

                                                                                  (ศาสตราจารย์พิเศษวิศิษฎ์ วิศิษฏ์สรอรรถ)

                                                                                               อธิบดีกรมบังคับคดี
คําสั่งกรมบังคับคดี

ที่ 451 /2555

เรื่อง ข้อปฏิบัติของเจ้าหน้าที่กรมบังคับคดีเกี่ยวกับการเข้าไปมีส่วนร่วมกับการขายทอดตลาด

--------------------------------

          เพื่อให้การปฏิบัติหน้าที่ของเจ้าหน้าที่กรมบังคับคดีเกี่ยวกับการขายทอดตลาดทรัพย์สิน เป็นไปด้วยความเรียบร้อย และมีประสิทธิภาพ สอดคล้องกับการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 อาศัยอํานาจตามความใน มาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติ ระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้


ข้อ ๑ ห้ามมิให้เจ้าหน้าที่ของกรมบังคับคดีที่ปฏิบัติงานในสํานักงานบังคับคดีหรือสํานักงาน บังคับคดีเขตพื้นที่ เข้าสู้ราคาหรือเป็นผู้รับมอบอํานาจเพื่อเข้าสู้ราคาในการขายทอดตลาดของสํานักงาน บังคับคดีหรือสํานักงานบังคับคดีเขตพื้นที่นั้น หากฝ่าฝืนจะถือว่าเจ้าหน้าที่ผู้นั้นไม่ปฏิบัติตามระเบียบแบบแผน ของทางราชการ

          เจ้าหน้าที่ตามวรรคหนึ่งหมายความรวมถึงบุคลากรในสํานักงานบังคับคดีหรือสํานักงาน บังคับคดีเขตพื้นที่นั้นทุกคน


ข้อ ๒ เจ้าหน้าที่ของกรมบังคับคดีไม่พึงเข้าสู้ราคาหรือเป็นผู้รับมอบอํานาจเพื่อเข้าสู้ราคา ในการขายทอดตลาดในสํานักงานบังคับคดีหรือสํานักงานบังคับคดีเขตพื้นที่อื่น หากฝ่าฝืนจะถือว่าเจ้าหน้าที่ ผู้นั้น ประพฤติผิดต่อความในข้อ 5 แห่งประกาศกรมบังคับคดี เรื่อง ข้อบังคับว่าด้วยจรรยาข้าราชการ กรมบังคับคดี ลงวันที่ 6 กรกฎาคม 2553


ผู้มีอํานาจลงนาม -                                                                                         สั่ง ณ วันที่ 25 ธันวาคม พ.ศ. 2555

 

                                                                                           (ลงชื่อ)  วิศิษฏ์ วิศิษฏ์สรอรรถ

                                                                               (ศาสตราจารย์พิเศษวิศิษฏ์ วิศิษฏ์สรอรรถ)

                                                                                                อธิบดีกรมบังคับคดี
คําสั่งกรมบังคับคดี

ที่ 831/2555

เรื่อง การยึดทรัพย์สินให้เป็นไปตามลําดับในหมายบังคับคดี

-----------------------------

          เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการยึดทรัพย์สินเป็นไปด้วยความ เรียบร้อยและมีประสิทธิภาพ อาศัยอํานาจตามความในมาตรา 32 แห่งพระราชบัญญัติระเบียบบริหารราชการ แผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้


ข้อ ๑ ในกรณีที่หมายบังคับคดีระบุให้เจ้าพนักงานบังคับคดียึดทรัพย์จํานองออกขายทอดตลาด หากขายได้ไม่พอ จึงให้ยึดทรัพย์สินอื่นของลูกหนี้ตามคําพิพากษานั้น ให้เจ้าพนักงานบังคับคดีดําเนินการตาม หมายบังคับคดีโดยเคร่งครัด หากยังขายทอดตลาดทรัพย์จํานองไม่ได้ ห้ามมิให้เจ้าพนักงานบังคับคดียึด ทรัพย์สินอื่นของลูกหนี้ตามคําพิพากษาแม้จะมีคําขอ เนื่องจากหมายบังคับคดีมิได้กําหนดให้เจ้าพนักงานบังคับคดี าเนินการได้


ข้อ ๒ ในกรณีที่เจ้าพนักงานบังคับคดีปฏิเสธคําขอตามข้อ 1. ให้เจ้าพนักงานบังคับคดีแจ้งเจ้าหนี้ ตามคําพิพากษาให้ไปดําเนินการทางศาลโดยเฉพาะเจาะจง หากใกล้จะครบระยะเวลาในการบังคับคดี ให้เจ้าพนักงานบังคับคดีแจ้งให้เจ้าหนี้ตามคําพิพากษาขอขยายระยะเวลาในการบังคับคดีด้วยในคราวเดียวกัน

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 18 ธันวาคม พ.ศ. 2555

 

                                                                                           (ลงชื่อ) วิศิษฏ์ วิศิษฏ์สรอรรถ

                                                                                  (ศาสตราจารย์พิเศษวิศิษฏ์ วิศิษฏ์สรอรรถ)

                                                                                                อธิบดีกรมบังคับคดี
คําสั่งกรมบังคับคดี

ที่ 24/2556 

เรื่อง การคืนเอกสารสิทธิ์

-----------------------------

          เพื่อให้การปฏิบัติหน้าที่ของเจ้าพนักงานบังคับคดีเป็นไปด้วยความเรียบร้อยและ มีประสิทธิภาพ อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมี คําสั่งดังต่อไปนี้

          ในการยึดอสังหาริมทรัพย์ซึ่งผู้มีส่วนได้เสียในการบังคับคดีได้นําส่งต้นฉบับเอกสารสิทธิ์ไว้แก่ เจ้าพนักงานบังคับคดี เมื่อมีการถอนการยึดทรัพย์ไม่ว่าจะเป็นกรณีเจ้าหนี้ตามคําพิพากษาขอถอนการยึดหรือ ลูกหนี้ตามคําพิพากษาชําระหนี้ครบถ้วนแล้วก็ตาม ให้เจ้าพนักงานบังคับคดีคืนเอกสารสิทธิ์นั้นแก่บุคคลผู้นําส่ง เว้นแต่จะมีคําสั่งศาลเป็นอย่างอื่น

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 16 มกราคม พ.ศ. 2556

 

                                                                                           (ลงชื่อ)  วิศิษฎ์ วิศิษฏ์สรอรรถ

                                                                             (ศาสตราจารย์พิเศษวิศิษฏ์ วิศิษฏ์สรอรรถ)

                                                                                                 อธิบดีกรมบังคับคดี
คําสั่งกรมบังคับคดี

ที่ 774/2556

เรื่อง จัดตั้งกลุ่มงานประเมินราคาทรัพย์ ประจําสํานักงานบังคับคดีจังหวัด

--------------------------------

          เพื่อให้การดําเนินการของหน่วยงานในสังกัดกรมบังคับคดีทั้งส่วนกลางและส่วนภูมิภาค เกี่ยวกับการประเมินราคาทรัพย์ที่ถูกยึดจากการบังคับคดีแพ่งและคดีล้มละลายเป็นไปตามหลักเกณฑ์ ถูกต้อง ตามหลักวิชาการและระเบียบที่วางไว้ ซึ่งจะทําให้กระบวนการบังคับคดีสามารถอํานวยประโยชน์สูงสุดให้แก่ ประชาชนและผู้เกี่ยวข้องได้อย่างทั่วถึง รวมทั้งเป็นการเพิ่มประสิทธิภาพในการบังคับคดีให้ประสบความสําเร็จ ได้รวดเร็วยิ่งขึ้น ฉะนั้น อาศัยอํานาจตามความในมาตรา 31 และมาตรา 32 แห่งพระราชบัญญัติระเบียบ บริหารราชการแผ่นดิน พ.ศ. 2534 และที่แก้ไขเพิ่มเติม ประกอบตามความในมาตรา 6 มาตรา 7 และมาตรา 8 แห่งพระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 จึงให้จัดตั้งกลุ่มงาน ประเมินราคาทรัพย์ในส่วนภูมิภาค ดังนี้


ข้อ ๑ กลุ่มงานประเมินราคาทรัพย์ ประจําสํานักงานบังคับคดีจังหวัดชลบุรี มีจังหวัดในเขตความรับผิดชอบ ได้แก่ จันทบุรี ระยอง ตราด นครนายก ปราจีนบุรี สระแก้ว ฉะเชิงเทรา 


ข้อ ๒ กลุ่มงานประเมินราคาทรัพย์ ประจําสํานักงานบังคับคดีจังหวัดเชียงใหม่ จังหวัดในเขต ความรับผิดชอบ ได้แก่ ลําปาง ลําพูน แม่ฮ่องสอน


ข้อ ๓ ให้กลุ่มงานประเมินราคาทรัพย์ ประจําสํานักงานบังคับคดีจังหวัด เป็นหน่วยงานในสังกัด กองพัฒนาระบบการบังคับคดีและประเมินราคาทรัพย์ 


ข้อ ๔ ให้ผู้อํานวยการสํานักงานบังคับคดีจังหวัด กํากับดูแลการปฏิบัติงานของเจ้าหน้าที่ในกลุ่มงาน ประเมินราคาทรัพย์ ประจําสํานักงานบังคับคดีจังหวัด เฉพาะการปฏิบัติงานในเขตจังหวัด 


ข้อ ๕ ให้กลุ่มงานประเมินราคาทรัพย์ ประจําสํานักงานบังคับคดีจังหวัด มีอํานาจหน้าที่และ อัตรากําลัง ตามบัญชีแนบท้ายคําสั่งนี้

          ทั้งนี้ ตั้งแต่วันที่ 1 ธันวาคม 2556 เป็นต้นไป


ผู้มีอํานาจลงนาม -                                                                                         สั่ง ณ วันที่ 15 พฤศจิกายน พ.ศ. 2556

 

                                                                                        (ศาสตราจารย์พิเศษวิศิษฏ์ วิศิษฏ์สรอรรถ)

                                                                                                    อธิบดีกรมบังคับคดี
คําสั่งกรมบังคับคดี

ที่ 809/2556

เรื่อง แบบหนังสือแจ้งเจ้าพนักงานที่ดินโอนกรรมสิทธิ์

----------------------

          เพื่อให้การปฏิบัติหน้าที่ของเจ้าพนักงานบังคับคดีเป็นไปด้วยความเรียบร้อยและ มีประสิทธิภาพยิ่งขึ้น อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2554 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 4) พ.ศ. 2555 จึงมีคําสั่ง ดังต่อไปนี้


ข้อ ๑ ให้ยกเลิกความในข้อ 24 แห่งแนวปฏิบัติเกี่ยวกับการยึดทรัพย์ ขับไล่ รื้อถอน และ จําหน่ายทรัพย์สิน ลงวันที่ 23 กรกฎาคม 2551


ข้อ ๒ ให้เจ้าพนักงานบังคับคดีใช้หนังสือแจ้งเจ้าพนักงานที่ดินโอนกรรมสิทธิ์ตามแบบ 22 - 24 แนบท้ายคําสั่งนี้สําหรับการประกาศขายทอดตลาดนัดแรกตั้งแต่วันที่ 1 เมษายน 2557 เป็นต้นไป


ข้อ ๓ ให้เจ้าพนักงานพิทักษ์ทรัพย์ถือปฏิบัติโดยอนุโลม


ผู้มีอํานาจลงนาม -                                                                                         สั่ง ณ วันที่ 29 พฤศจิกายน พ.ศ. 2556

 

                                                                                               (ลงชื่อ) วิศิษฏ์ วิศิษฏ์สรอรรถ

                                                                                        (ศาสตราจารย์พิเศษวิศิษฎ์ วิศิษฏ์สรอรรถ)

                                                                                                     อธิบดีกรมบังคับคดี
คําสั่งกรมบังคับคดี

ที่ 809/2556

เรื่อง แบบหนังสือแจ้งเจ้าพนักงานที่ดินโอนกรรมสิทธิ์

----------------------

          เพื่อให้การปฏิบัติหน้าที่ของเจ้าพนักงานบังคับคดีเป็นไปด้วยความเรียบร้อยและ มีประสิทธิภาพยิ่งขึ้น อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2554 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 4) พ.ศ. 2555 จึงมีคําสั่ง ดังต่อไปนี้


ข้อ ๑ ให้ยกเลิกความในข้อ 24 แห่งแนวปฏิบัติเกี่ยวกับการยึดทรัพย์ ขับไล่ รื้อถอน และ จําหน่ายทรัพย์สิน ลงวันที่ 23 กรกฎาคม 2551


ข้อ ๒ ให้เจ้าพนักงานบังคับคดีใช้หนังสือแจ้งเจ้าพนักงานที่ดินโอนกรรมสิทธิ์ตามแบบ 22 - 24 แนบท้ายคําสั่งนี้สําหรับการประกาศขายทอดตลาดนัดแรกตั้งแต่วันที่ 1 เมษายน 2557 เป็นต้นไป


ข้อ ๓ ให้เจ้าพนักงานพิทักษ์ทรัพย์ถือปฏิบัติโดยอนุโลม


ผู้มีอํานาจลงนาม -                                                                                         สั่ง ณ วันที่ 29 พฤศจิกายน พ.ศ. 2556

 

                                                                                               (ลงชื่อ) วิศิษฏ์ วิศิษฏ์สรอรรถ

                                                                                        (ศาสตราจารย์พิเศษวิศิษฎ์ วิศิษฏ์สรอรรถ)

                                                                                                        อธิบดีกรมบังคับคดี
คําสั่งกรมบังคับ

ที่ 672/2556

เรื่อง การยืดอสังหาริมทรัพย์ประเภทที่ดิน น.ส. 3

-----------------------

          อนุสนธิคําสั่งกรมบังคับคดีที่ 452/2548 ลงวันที่ 8 กันยายน 2548 เรื่อง การปฏิบัติงานเกี่ยวกับการยึดทรัพย์ เพื่อให้การปฏิบัติหน้าที่ของเจ้าพนักงานบังคับคดีเป็นไปด้วยความ เรียบร้อยและมีประสิทธิภาพยิ่งขึ้น อาศัยอํานาจตามความในมาตรา 32 แห่งพระราชบัญญัติระเบียบบริหารราชการ แผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน(ฉบับที่ 5) พ.ศ.2545 จึงมีคําสั่งดังต่อไปนี้

          การยึดอสังหาริมทรัพย์ประเภทที่ดินมีเอกสารสิทธิ์ น.ส. 3 ให้เจ้าพนักงานบังคับคดีออกไปดําเนินการยึด ณ ที่ตั้งทรัพย์นั้น

          สําหรับคดีที่ได้ทําการยึดที่ดินมีเอกสารสิทธิ์ น.ส. 3 ไว้ก่อนที่คําสั่งกรมบังคับคดีนี้มีผล ใช้บังคับ ให้เจ้าพนักงานบังคับคดีมีหมายแจ้งให้ผู้แทนโจทก์มานําไปตรวจสอบสภาพที่ดินที่เป็นปัจจุบันเพื่อ ยืนยันตําแหน่งที่ดินก่อนดําเนินการบังคับคดีต่อไป

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 3 ตุลาคม พ.ศ. 2556

 

                                                                                (ศาสตราจารย์พิเศษวิศิษฎ์ วิศิษฏ์สรอรรถ)

                                                                                                อธิบดีกรมบังคับคดี
คําสั่งกรมบังคับคดี

ที่ 715 /2556

เรื่อง การขายทรัพย์สินโดยวิธีอื่นนอกจากการขายทอดตลาด

------------------------------

          เพื่อให้การปฏิบัติงานคดีล้มละลายในส่วนที่เกี่ยวกับกิจการและทรัพย์สินของลูกหนี้ในคดี ล้มละลายว่าด้วยการขายทรัพย์สินที่รวบรวมได้ เป็นไปด้วยความรวดเร็ว ถูกต้องเหมาะสม และประหยัด ค่าใช้จ่าย อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พุทธศักราช 2534 แก้ไขเพิ่มเติมโดยระเบียบบริหารราชการแผ่นดิน (ฉบับที่ 5) พ.ศ.2545 จึงมีคําสั่ง ดังนี้ต่อไปนี้


ข้อ ๑ ให้ยกเลิกข้อความในข้อ 5.2 ในคําสั่งกรมบังคับคดีที่ 446/2549 เรื่อง การปฏิบัติงานบังคับคดีล้มละลายในสํานวนกิจการและทรัพย์สิน และให้ใช้ข้อความต่อไปนี้แทน

          “เมื่อลูกหนี้ถูกพิพากษาให้ล้มละลายแล้วให้เจ้าพนักงานพิทักษ์ทรัพย์ทําการขายทรัพย์ ของลูกหนี้ผู้ล้มละลายโดยเร็ว ตามวิธีที่เห็นว่าสะดวกและเป็นผลดีที่สุดแก่กองทรัพย์สิน

          หากเจ้าพนักงานพิทักษ์ทรัพย์เห็นว่ามีความจําเป็น หรือเหตุผลสมควรที่ขายโดยวิธีอื่น นอกจากวิธีการขายทอดตลาด ให้เจ้าพนักงานพิทักษ์ทรัพย์รายงานตามลําดับชั้นจนถึงอธิบดี หรือ รองอธิบดีผู้ได้รับมอบหมาย เมื่อได้รับความเห็นชอบแล้ว จึงให้นัดประชุมเจ้าหนี้หรือกรรมการเจ้าหนี้เพื่อ ขอความเห็นชอบ”

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 28 ตุลาคม พ.ศ. 2556

 

                                                                                           (ลงชื่อ) วิศิษฏ์ วิศิษฏ์สรอรรถ

                                                                                    (ศาสตราจารย์พิเศษวิศิษฎ์ วิศิษฏ์สรอรรถ)

                                                                                                  อธิบดีกรมบังคับคดี
คําสั่งกรมบังคับคดี

ที่ 407 /2556

เรื่อง การขายทอดตลาดโดยการจํานองติดไป

------------------------------

          ด้วยปรากฏปัญหาในการปฏิบัติงานของเจ้าพนักงานบังคับคดีเกี่ยวกับการกําหนดราคาเริ่มต้น และราคาที่สมควรขายในการขายทอดตลาดทรัพย์สินโดยการจํานองติดไปตามข้อ 4 ของประกาศ คณะกรรมการกําหนดหลักเกณฑ์ในการกําหนดราคาเริ่มต้นและราคาที่สมควรขายในการขายทอดตลาด ลงวันที่ 11 มิ.ย. 2555 ซึ่งยังไม่เป็นไปในแนวทางเดียวกัน เพื่อให้การปฏิบัติหน้าที่ของเจ้าพนักงานบังคับคดีเป็นไป ด้วยความเรียบร้อยและมีประสิทธิภาพ อาศัยอํานาจตามความในมาตรา 32 แห่งพระราชบัญญัติระเบียบ บริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้


ข้อ ๑ ในการขายทอดตลาดทรัพย์สินโดยการจํานองติดไป หากผู้รับจํานองหรือผู้ครอบครอง เอกสารสิทธิ์ไม่นําส่งต้นฉบับเอกสารสิทธิ์เพื่อประกอบการขายทอดตลาด ให้เจ้าพนักงานบังคับคดีรายงานการ ยึดต่อศาลและขอให้ศาลมีคําสั่งเรียกผู้ครอบครองเอกสารสิทธิ์ส่งต้นฉบับเอกสารสิทธิ์หรือมีคําสั่งอนุญาตขาย ทอดตลาดทรัพย์สินนั้นตามสําเนาเอกสารสิทธิ์ต่อไป


ข้อ ๒ ในกรณีที่ผู้มีส่วนได้เสียในการบังคับคดีไม่แถลงยอดหนี้จํานองที่เป็นปัจจุบันต่อเจ้าพนักงาน บังคับคดีเพื่อประกอบการพิจารณากําหนดราคาเริ่มต้นและราคาที่สมควรขายในการขายทอดตลาด ห้ามมิให้ เจ้าพนักงานบังคับคดีงดการขายทอดตลาดทรัพย์สินรายการนั้น


ข้อ ๓ หากผู้รับจํานองไม่แถลงยอดหนี้จํานองที่เป็นปัจจุบัน ให้เจ้าพนักงานบังคับคดีสอบถาม ลูกหนี้ตามคําพิพากษาหรือผู้ถือกรรมสิทธิ์ร่วม ตามแต่กรณี ว่าได้ดําเนินการชําระหนี้จํานองไปแล้วหรือไม่ เพียงใด และเหลือยอดหนี้จํานองที่เป็นปัจจุบันอยู่เท่าใด หากลูกหนี้ตามคําพิพากษาหรือผู้ถือกรรมสิทธิ์ร่วมไม่ แถลงภายในเวลาที่กําหนด ให้เจ้าพนักงานบังคับคดีถือว่ายอดหนี้ตามสัญญาจํานองเป็นยอดหนี้จํานองที่เป็น ปัจจุบัน 


ข้อ ๔ ในกรณีที่เจ้าพนักงานบังคับคดีถือว่ายอดหนี้ตามสัญญาจํานองเป็นยอดหนี้จํานองที่เป็น ปัจจุบัน ก่อนการขายทอดตลาด ให้เจ้าพนักงานบังคับคดีผู้ทอดตลาดประกาศอย่างชัดเจนให้ผู้เข้าเสนอราคา ต้องตรวจสอบยอดหนี้จํานองที่เป็นปัจจุบันด้วยตนเองอย่างรอบคอบและระมัดระวัง เพราะผู้ซื้อทรัพย์โดยการ จํานองติดไปมีหน้าที่ตามกฎหมายต้องรับภาระในหนี้จํานองที่เป็นปัจจุบันนั้นติดไปด้วย

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 12 มิถุนายน พ.ศ. 2556

 

                                                                                            (ลงชื่อ)  วิศิษฎ์ วิศิษฏ์สรอรรถ

                                                                                 (ศาสตราจารย์พิเศษวิศิษฎ์ วิศิษฏ์สรอรรถ)

                                                                                                  อธิบดีกรมบังคับคดี
คําสั่งกรมบังคับคดี

ที่ 330/2556

เรื่อง การประเมินราคาทรัพย์เพื่อกําหนดราคาเริ่มต้นและราคาสมควรขายในการขายทอดตลาด

ในเขตกรุงเทพมหานคร จังหวัดปทุมธานี จังหวัดนครปฐม จังหวัดนนทบุรี และจังหวัดสมุทรปราการ

-------------------------------

 

          เพื่อให้การประเมินราคาทรัพย์ในการกําหนดราคาเริ่มต้นและราคาสมควรขายในการขาย ทอดตลาดในเขตกรุงเทพมหานคร จังหวัดปทุมธานี จังหวัดนครปฐม จังหวัดนนทบุรี และจังหวัด สมุทรปราการ เป็นไปด้วยความเรียบร้อย รวดเร็ว และมีประสิทธิภาพยิ่งขึ้น อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบ บริหารราชการแผ่นดิน (ฉบับที่ 5) พ.ศ.2545 และระเบียบกระทรวงยุติธรรมว่าด้วยการประเมินราคา ทรัพย์ สํานักงานวางทรัพย์กลาง สํานักงานบังคับคดีและวางทรัพย์ภูมิภาค และสํานักงานบังคับคดี จังหวัด พ.ศ. 2540 ข้อ 4 วรรคสอง จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 458/2558 ลงวันที่ 8 กันยายน 2548 เรื่อง การประเมิน ราคาเพื่อประกอบการขายทอดตลาดทรัพย์สินในส่วนกลาง และคําสั่งกรมบังคับคดีที่ 456/2555 ลงวันที่ 19 กรกฎาคม 2555 เรื่องการประเมินราคาทรัพย์เพื่อกําหนดราคาเริ่มต้นและราคาสมควรขาย ในการขายทอดตลาดในเขตจังหวัดปทุมธานี จังหวัดนครปฐม จังหวัดนนทบุรี และจังหวัดสมุทรปราการ 4. และให้ใช้คําสั่งนี้แทน


ข้อ ๒ เมื่อเจ้าพนักงานบังคับคดีในเขตกรุงเทพมหานคร จังหวัดปทุมธานี จังหวัดนครปฐม จังหวัดนนทบุรี และจังหวัดสมุทรปราการยึดอสังหาริมทรัพย์ซึ่งมีราคาประเมินขณะยึดตั้งแต่ 10,000,000 บาท (สิบล้านบาท) ขึ้นไป หรือมีราคาต่ํากว่า 10,000,000 บาท (สิบล้านบาท) แต่เจ้าพนักงานบังคับคดี เห็นสมควร ก่อนนาทรัพย์นั้นออกขายทอดตลาด ให้เจ้าพนักงานบังคับคดีขอให้พนักงานประเมินราคาทรัพย์ สํานักงานวางทรัพย์กลางประเมินราคาทรัพย์ดังกล่าวและให้ใช้เป็นราคาประกอบดุลพินิจในการขายด้วย ทุกกรณี


ข้อ ๓ ในการขายทอดตลาดห้องชุดซึ่งมีราคาประเมินขณะยึดต่ํากว่า 10,000,000 บาท (สิบล้านบาท) ให้ใช้ราคาประเมินของหน่วยงานของรัฐที่มีหน้าที่ในการประเมินราคาที่ดินประกอบดุลพินิจใน การขายทอดตลาด


ข้อ ๔ ให้พนักงานประเมินราคาทรัพย์ สํานักงานทรัพย์กลาง ออกไปทําการประเมินราคาทรัพย์ และแจ้งผลการประเมินให้เจ้าพนักงานบังคับคดีทราบภายใน 15 วันนับแต่ได้รับเรื่องไว้

          กรณีมีเหตุจําเป็นไม่สามารถดําเนินการตามระยะเวลาดังกล่าวได้ ให้ผู้อํานวยการ สํานักงานวางทรัพย์กลางรายงานเพื่อขออนุญาตขยายระยะเวลาต่ออธิบดีกรมบังคับคดีหรือผู้ได้รับมอบหมาย


ข้อ ๕ คําสั่งนี้ให้ใช้กับการยึดทรัพย์หลังจากวันที่คําสั่งนี้ใช้บังคับเป็นต้นไป และให้ใช้สําหรับกรณี ทรัพย์ที่ยึดและประเมินราคาไว้ก่อนคําสั่งนี้ แต่เจ้าพนักงานบังคับคดียังไม่ได้ทําการขายทอดตลาดและพบว่า หาก มีการประเมินราคาทรัพย์เพื่อประกอบการขายทอดตลาด จะสามารถขายได้ในราคาสูงกว่า 10,000,000 บาท


ข้อ ๖ ให้เจ้าพนักงานพิทักษ์ทรัพย์ถือปฏิบัติโดยอนุโลม 

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                        สั่ง ณ วันที่ 2 พฤษภาคม พ.ศ. 2556

 

                                                                                           (ลงชื่อ) วิศิษฏ์ วิศิษฏ์สรอรรถ

                                                                                 (ศาสตราจารย์พิเศษวิศิษฏ์ วิศิษฏ์สรอรรถ)

                                                                                                 อธิบดีกรมบังคับคดี
ระเบียบศาลรัฐธรรมนูญ

ว่าด้วยการจ่ายเงินค่ารับรองของประธานศาลรัฐธรรมนูญ

และคณะตุลาการศาลรัฐธรรมนูญ

พ.ศ. 2551

---------------------------------------------

                   โดยที่เป็นการสมควรกําหนดหลักเกณฑ์การจ่ายเงินค่ารับรองของประธานศาลรัฐธรรมนูญและ คณะตุลาการศาลรัฐธรรมนูญขึ้นไว้ เพื่อให้การดําเนินการเป็นไปด้วยความเรียบร้อย จึงวางระเบียบไว้ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยการจ่ายเงินค่ารับรองของประธาน ศาลรัฐธรรมนูญและคณะตุลาการศาลรัฐธรรมนูญ พ.ศ. 2551”


ข้อ ๒ ระเบียบนี้ให้ใช้บังคับตั้งแต่วันที่ 1 ตุลาคม พ.ศ. 2541 เป็นต้นไป 


ข้อ ๓ ในระเบียบนี้

                   “ค่ารับรอง” หมายความว่า ค่าเลี้ยงรับรอง ค่าของขวัญ ค่าพิมพ์เอกสารและค่าใช้จ่ายอื่น ซึ่งจําเป็นต้องจ่ายที่เกี่ยวข้องกับการรับรองเพื่อเกียรติแห่งประธานศาลรัฐธรรมนูญและคณะตุลาการ ศาลรัฐธรรมนูญ หรือเพื่อประโยชน์ในการปฏิบัติภารกิจของศาลรัฐธรรมนูญ

                   “ค่าเลี้ยงรับรอง” หมายความว่า ค่าอาหาร เครื่องดื่มต่างๆ รวมทั้งประเภทที่มีและไม่มีแอลกอฮอล์ เครื่องใช้ในการเลี้ยงรับรอง ค่าสถานที่และค่าบริการ


ข้อ ๔ ค่ารับรองของประธานศาลรัฐธรรมนูญและคณะตุลาการศาลรัฐธรรมนูญให้จ่ายได้เท่าที่จ่ายจริง โดยอนุมัติของประธานศาลรัฐธรรมนูญ หรือผู้ที่ประธานศาลรัฐธรรมนูญมอบหมาย ภายในวงเงินงบประมาณรายจ่ายประเภทค่ารับรองของประธานศาลรัฐธรรมนูญและคณะตุลาการศาลรัฐธรรมนูญ 


ข้อ ๕ ให้ประธานศาลรัฐธรรมนูญรักษาการตามระเบียบนี้


ผู้มีอํานาจลงนาม -                                                                                   ประกาศ ณ วันที่ 22 ธันวาคม พ.ศ. 2551

 

                                                                                                  เชาวน์ สายเชื้อ

                                                                                           ประธานศาลรัฐธรรมนูญ